**JELGAVAS PILSĒTAS PAŠVALDĪBAS 2019.GADA 23.MAIJA**

**SAISTOŠO NOTEIKUMU NR.19-13**

**„GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi (turpmāk – noteikumi) tiek izdoti, lai precizētu dzīvokļa pabalsta saņemšanas kārtību un nodrošinātu iespēju trūcīgai ģimenei (personai) vai maznodrošinātai ģimenei (personai) saņemt pabalstu līdz 100,00 *euro* mēnesī īres maksas apmaksai par citas personas, izņemot pašvaldību, īpašumā esošu dzīvojamo telpu.  Minētais pabalsts tiks ieviests ar 01.08.2019., lai mazinātu aktuālu sociālo problēmu, kad trūcīgas vai maznodrošinātas ģimenes ar bērniem, ģimenes, kurās nav darbspējīgu personu, kā arī atsevišķi dzīvojošas trūcīgas vai maznodrošinātas pensijas vecuma personas un personas ar invaliditāti nav spējīgas bez pašvaldības atbalsta apmaksāt īri saskaņā ar izīrētāja piedāvāto maksu.  Lai saņemtu pabalstu īres maksas apmaksai par citas personas, izņemot pašvaldību, īpašumā esošu dzīvojamo telpu, pabalsta pieprasītajam Jelgavas pilsētas pašvaldības iestādē „Jelgavas sociālo lietu pārvalde” (turpmāk – JSLP) jāiesniedz iesniegums un citi nepieciešamie dokumenti, tostarp, dzīvojamās telpas īres līguma kopija (uzrādot oriģinālu). JSLP sociālais darbinieks veic sociālās situācijas izvērtējumu un dzīvesvietas apsekošanu, kā arī pārbauda informāciju par atbilstību pabalsta saņemšanas kritērijiem:   * personas īpašumā nav dzīvojamās telpas; * personas faktiskā dzīvesvieta ir īrētajā dzīvojamā telpā, izņemot gadījumus, kad persona dzīvo pašvaldībai vai apgādniekam piederošajā dzīvojamā telpā.   Noteikumos redakcionāli tiek precizēti dzīvokļa pabalsta veidi. Dzīvokļa pabalstu piešķir:   * īres maksas apmaksai par pašvaldības īpašumā esošu dzīvojamo telpu; * īres maksas apmaksai par citas personas, izņemot pašvaldību, īpašumā esošu dzīvojamo telpu; * pakalpojumu, kas saistīti ar dzīvojamās telpas lietošanu, neatkarīgi no īpašuma piederības; * individuālās apkures nodrošināšanai neatkarīgi no īpašuma piederības.   Pabalstu īres maksas apmaksai par citas personas, izņemot pašvaldību, īpašumā esošu dzīvojamo telpu piešķir uz laiku, kamēr noteikta atbilstība trūcīgas vai maznodrošinātas ģimenes (personas) statusam, un pārskaita katru mēnesi pabalsta pieprasītāja kredītiestādes kontā.  Pabalsta saņēmējam ir noteikts līdzdarbības pienākums - triju mēnešu laikā no minētā pabalsta saņemšanas uzrādīt JSLP sociālajam darbiniekam attiecīgu apliecinošo dokumentu (kvīts, čeks, kredītiestādes konta pārskats u.c.), kas noformēts uz pabalsta saņēmēja vārda, par pabalsta izlietošanu tam paredzētajam mērķim.  Noteikumos redakcionāli tiek precizēts noteikumu izdošanas tiesiskais pamatojums.  Saskaņā ar Ministru kabineta 02.04.2019. noteikumu Nr.138 “Noteikumi par sociālo pakalpojumu un sociālās palīdzības saņemšanu” 4.punktu tiek precizēta kārtība vienreizēja pabalsta krīzes situācijā saņemšanai. Turpmāk, lai saņemtu pabalstu krīzes situācijā, persona var iesniegt iesniegumu un krīzes situāciju pamatojošus dokumentus triju mēnešu laikā, skaitot no mēneša, kurā radusies krīzes situācija. |
| 2.Projekta nepieciešamības pamatojums | Noteikumi nepieciešami, lai nodrošinātu vienu no pamatvajadzībām – mājokli jeb dzīvesvietu trūcīgai vai maznodrošinātai ģimenei ar bērniem un ģimenei, kurā nav darbspējīgu personu, kā arī atsevišķi dzīvojošai trūcīgai vai maznodrošinātai pensijas vecuma personai vai personai ar invaliditāti, kura nav spējīga bez pašvaldības atbalsta. apmaksāt īri saskaņā ar izīrētāja piedāvāto maksu.  Noteikumos nepieciešams precizēt dzīvokļa pabalsta veidus un to saņemšanas kārtību.  Sakarā ar izmaiņām hierarhiski augstākos normatīvajos aktos noteikumos nepieciešams precizēt kārtību vienreizēja pabalsta krīzes situācijā saņemšanai. Noteikumos ir nepieciešams redakcionāli precizēt noteikumu izdošanas tiesisko pamatojumu. |
| 3.Informācija par plānoto projekta ietekmi uz pašvaldības budžetu | Dzīvokļa pabalsta nodrošināšanai JSLP 2019.gada budžetā ir paredzēti naudas līdzekļi 345 000(trīs simti četrdesmit pieci tūkstoši) *euro* apmērā, bet prognozēts, ka jaunā pabalsta īres maksas apmaksai par citas personas, izņemot pašvaldību, īpašumā esošu dzīvojamo telpu apmaksai papildus ir nepieciešami 17 500,00 (septiņpadsmit tūkstoši pieci simti) *euro* (35 personas X 100,00 *euro* mēneša pabalsts X 5 mēneši 2019 gadā). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Noteikumu izpildi nodrošinās JSLP. |
| 6.Informācija par konsultācijām ar privātpersonām | Noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A. Rāviņš